Demi

Demi (בעברית: דמי) הוא אלבום האולפן הרביעי של הזמרת האמריקאית דמי לובאטו. האלבום יצא לאור ב-14 במאי 2013, על ידי חברת התקליטים הוליווד רקורדס. האלבום מתאפיין בז'אנר הפופ, עם אלמנטים של סינת'פופ ופופ דביק. לאחר שהאלבום הקודם שלה Unbroken, היה "גנרי" במילים שלה, רצתה לובאטו לעשות שינוי חד לקראת אלבומה הרביעי במספר, ולשיר שירים שמרגשים אותה. את האלבום הקליטה לובאטו במהלך השתתפותה בגרסה האמריקאית של ריאליטי הכישרונות המצליח "The X Factor". "Demi" זכה בעיקר לביקורות נלהבות ממבקרי המוזיקה, שהחמיאו ללובאטו על ההופעה הווקאליות שלה. במצעד בילבורד 200 טיפס האלבום עד למקום ה-3 המכובד עם היקף מכירות של כ-110,000 עותקים בשבוע הראשון ליציאתו. הצלחה דומה באה לידי ביטוי גם ברמה הבינלאומית, כאשר האלבום הגיע לאחד מארבעים האלבומים הטובים ביותר במדינות אוסטריה, גרמניה, נורווגיה, שוודיה, שווייץ, פורטוגל, קרואטיה, בריטניה, יוון, אוסטרליה וניו זילנד; לאחד מחמשת האלבומים הטובים ביותר במדינות שונות שביניהן קנדה, מקסיקו, אירלנד, ספרד ואיטליה; ולאחד משלושת האלבומים הטובים ביותר בברזיל. האלבום זכה בתואר אלבום כסף בבריטניה, בתואר אלבום זהב ב-9 מדינות כולל ארצות הברית, ביניהן אקוודור, ארגנטינה, קולומביה, קמבודיה, קנדה, מקסיקו, סינגפור והפיליפינים, בתואר אלבום פלטינה במלזיה ואינדונזיה, ובברזיל בתואר אלבום פלטינה משולש. תארים אלו הפכו את Demi לאלבום הכי נמכר של לובאטו ברמה עולמית. ב-6 במאי, שבוע לפני יציאתו הרשמית של האלבום, חשבון הטוויטר של לובאטו הוצף בבקשות מעריצים לפרסם את שירי האלבום ביוטיוב על מנת שיהיו זמינים להאזנה. לאחר ארבע שעות הועלו כל שירי האלבום לערוץ ה-Vevo של דמי לובאטו באתר יוטיוב. הסינגל הראשון מתוך האלבום שנקרא "Heart Attack", יצא לאור ארבעה חודשים לפני יציאת האלבום במלואו, וזכה להצלחה נאה כאשר הגיע למקום ה-10 במצעד הבילבורד הוט 100, שם הפך להיות הסינגל השלישי המצליח ביותר במצעדים. בהמשך זכה הסינגל בתואר פלטינה משולשת בארצות הברית והפך לסינגל הנמכר ביותר של הזמרת עד היום. הווידאו קליפ לסינגל יצא לאור ב-10 באפריל 2013. לאחר יציאת האלבום, הודיעה דמי למעריציה בחשבון הטוויטר שלה כי היא תעשה "דבר שלא עשתה מעולם", וזמן מה לאחר מכן נודע כי הזמרת עומדת לביים בעצמה את הווידאו קליפ של הסינגל השני מתוך האלבום - "Made in the USA". הסינגל יצא באופן רשמי ב-16 ביולי 2013, וזכה להצלחה מועטה במצעד בילבורד הוט 100, כאשר הגיע למקום ה-80 בלבד. יום אחרי כן יצא הקליפ ביוטיוב. כמו כן יצאו שני סינגלים נוספים מהאלבום, "Neon Lights" ו-"Really Don't Care", כשבהמשך נלוו אליהם וידאו קליפים. האלבום "Demi" היה לאלבום הראשון של לובאטו שמכר יותר ממיליון עותקים ברחבי העולם. כתיבת האלבום החלה באפריל 2012, ושירי האלבום נכתבו על ידי דמי לובאטו בהשראה מחייה. כאשר סיפרה לובאטו על האלבום היא הצהירה כי "הוא יעורר השראה בקרב כל הבנות והבנים שחשופים לכל הבעיות שנחשפתי אליהן אני בעבר". היא הוסיפה ואמרה שהיא מאוד גאה באלבום ושהוא טוב יותר מכל דבר אחר שאי-פעם עשתה: "התנסיתי באלבום במגוון רחב של קולות שונים ושפכתי את הלב שלי בכתיבת השירים האלה. אני כל כך מתרגשת שסוף סוף כולם יקבלו הזדמנות לשמוע אותם!". אתר האינטרנט הרשמי של Demi (באנגלית) מידע על האלבום Demi באתר MusicBrainz מידע על האלבום Demi באתר AllMusic האלבום Demi באתר Discogs האלבום Demi באתר Last.fm "Demi Lovato on Being Back in the Studio", Seventeen.com Demi Lovato's Upcoming Album Gets a Release Date, and We Have the Details!, Teen Vogue Billboard 200, ארכיון UK Charts, ארכיון Greek Charts, ארכיון Japanese Charts, ארכיון Polish Charts, ארכיון Portuguese Charts, ארכיון IFPI, ארכיון French Charts, ארכיון מידע על Demi, באתר המצעד האוסטרי, ארכיון מידע על Demi, באתר המצעד האיטלקי, ארכיון מידע על Demi, באתר המצעד הגרמני מידע על Demi, באתר מצעד דנמרק מידע על Demi, באתר המצעד הנורווגי מידע על Demi, באתר המצעד של ניו זילנד מידע על Demi, באתר המצעד הספרדי מידע על Demi, באתר המצעד הפורטוגזי, ארכיון מידע על Demi, באתר המצעד הפיני מידע על Demi, באתר המצעד הצרפתי, ארכיון מידע על Demi, באתר המצעד השוודי